डा. देवकोटाले त छोरीको रिपोर्ट हेर्ने वित्तिकै मलाई सोध्नु भयो काठमाडौँमा तपाईँको कति रोपनी जग्गा छ । मैले छैन भनेपनि तपाईँको यस्तै भाग्य रहेछ जस्तो पर्छ त्यही सहेर बस्नु भन्नु भयो । मैले उहाँलाई अनुनय विनय गरँे तर उहाँले अप्रेसन गर्न मान्नु भएन । मैले अन्त्यमा उहाँलाई सर मेरो छोरी यस्तै जन्मी कमसेकम तपाईँले प्रयास गर्नुस् मेरो छोरी एक्पेरिमेन्टको लागि दिन्छु किननी मेरो छोरीको कारण पछि यस्तो समस्या लिएर जन्मेको बच्चा नमर्न सक्छ । तर उहाँ मान्नु भएन । उहाँ त पुरै पैसाको खेती गर्नु हँुदोरहेछ । थाहा पाएँ । भारतमा साठी लाख आइसीको खर्च आउने भयो । न्यूयोर्क र वेलायतकाले उपचार धेरै महँगो भएकाले तपाईँ सक्नु हुन्न भने । मेरो सबै आशा र विश्वास टुटे । छोरीको दिनदिनैको अवस्था देख्दा असह्य पिडा हुन्थ्यो ।
